b'\n_START_ARTICLE_\nAlveblot\n_START_PARAGRAPH_\nAlveblot (\xc3\x81lfabl\xc3\xb3t) var en norr\xc3\xb8n blottradisjon knyttet til alver og hjemmet; den er sparsomt dokumentert: den nevnes i Sigvat Tordssons (\xc2\xabSigvat skald\xc2\xbb) kvad \xc2\xabAustrfararvisur\xc2\xbb som er gjengitt i Olav den helliges saga i Heimskringla._NEWLINE_G\xc3\xa5 ikke lenger inn du,_NEWLINE__NEWLINE_usle kar, sa kona._NEWLINE__NEWLINE_Hedninger er vi. Odins_NEWLINE__NEWLINE_vrede er jeg redd for._NEWLINE__NEWLINE_Alveblot var det inne,_NEWLINE__NEWLINE_sa den usle kjerring,_NEWLINE__NEWLINE_dreiv meg uten \xc3\xa5 blunke_NEWLINE__NEWLINE_som var jeg en ulv, fra garden._NEWLINE_Ut fra sammenhengen, hvor reisen foregikk p\xc3\xa5 h\xc3\xb8sten/vinteren, har offeret blitt tolket som en gr\xc3\xb8defest eller h\xc3\xb8stkult, eventuelt et fruktbarhetsrituale. Siden det foreg\xc3\xa5r i hjemmet, og siden det er en kvinne som f\xc3\xb8rer ordet, kan det oppfattes som en privat kulttradisjon internt i familien. Alvene hadde i norr\xc3\xb8ne kilder en funksjon hvor de dels var guder, dels var de d\xc3\xb8de forfedrene.'